1-hekseeni

1-hekseeni  on eräs hekseenin (C6H12)  isomeereistä.  Yhdiste kuuluu alkeeneihin. 1-hekseenin moolimassa on 84,16 g/mol, suhteellinen tiheys 0,7 g/cm3 (vesi = 1,0 g/cm3), sulamispiste −140 °C, kiehumispiste 63 °C, leimahduspiste −26 °C  c.c. itsesyttymislämpötila 253 °C ja CAS-numero 592-41-6. Se liukenee veteen 0,005 g/100 ml (20 °C). 1-hekseeni on huoneenlämmössä väritöntä nestettä, jolla on tunnusomainen haju ja se on erittäin helposti syttyvää. Yhdiste reagoi kiivaasti hapettimien kanssa aiheuttaen palo- ja räjähdysvaaran. 1-hekseenin höyry on ilmaa raskaampaa ja voi kulkeutua maata pitkin ja syttyä etäällä.

Lähteet

Aiheesta muualla 

PubChem: 1-Hexene 
ChemBlink: 1-Hexene 

Alkeenit